# אפונסו ה-5 מלך פורטוגל

### מתוך ויקיפדיה, האנציקלופדיה החופשית

יש לך הודעות חדשות (השווה לגרסה הקודמת).

אפונסו ה-5 (1432-1481) היה מלך פורטוגל מגיל 6 עד יום מותו. כונה גם האפריקאי, על שם כיבושיו באפריקה.

אפונסו ה-5 נולד בסינטרה שליד ליסבון בפורטוגל בשנת 1432, בן בכור לדוארטה מלך פורטוגל ואשתו הנסיכה אלינור מאראגון. בשנת 1438 מת אביו, ואפונסו ירש את כסא מלכותו. בהיותו קטין, אמו מונתה כעוצרת הממלכה, על פי צוואה מאוחרת של אביו. עקב היותה אישה וזרה (מאראגון), לא זכתה האם לפופולריות רבה, ולבסוף הוחלפה בפדרו, נסיך פורטוגל, שהיה דודו המבוגר של אפונסו. פדרו חוקק חוקים שנועדו לחזק את השלטון המרכזי על חשבון האצילים, דבר שיצר סכסוכים שהעיבו על תקופת השגשוג בממלכה. דוד אחר של המלך הצעיר אפונסו, הרוזן מברסילוס, שגם שמו היה אפונסו, עשה מאמצים למצוא חן בעיני המלך ולהתיידד עמו, וב-1442 נתמנה על ידי המלך לתפקיד הדוכס מברגנדה שנתן לו מעמד בכיר בממלכת פורטוגל. על מנת להגן על מעמדו כעוצר הממלכה, חיתן פדרו את ביתו איסבל מקוימברה למלך אלפונסו ה-5.

ב-9 ביוני 1448 הגיע המלך אפונסו לגיל הנדרש ונטל לעצמו את השלטון בממלכה. ב-15 בספטמבר באותה שנה ביטל אפונסו את כל החוקים שחוקקו בתקופת שלטון דודו כעוצר. שנה לאחר מכן, מולך על ידי מצגות שווא, הכריז המלך אפונסו על פדרו כמורד והכניע אותו בקרב אלפרובירה. לאחר קרב זה הפך אפונסו הדוכס מברגנזה לשליט בפועל של פורטוגל.

אפונסו ה-5 השקיע מאמצים רבים בהרחבת שלטונו בצפון אפריקה. צבאות פורטוגל כבשו את אלקאסר סגואר (1458), טנג'יר (מספר פעמים בין 1460-1464) וארזילה (1470). בעקבות כיבושים אלו קיבל אפונסו ה-5 את הכינוי "האפריקאי".

בשנת 1475 בהיות אנריקו הרביעי מלך קסטיליה על ערש דווי, בקש אפונסו ה-5 לרשת אותו. אנריקו הרביעי היה נשוי ליוהאנה נסיכת פורטוגל, אחותו של אפונסו ה-5 אשר ביתה חואן נסיכת קסטיליה הייתה הצאצא היחיד לנשותיו של אנריקו הרביעי. הטענה הרווחת בקסטיליה הייתה שחואן אינה ביתו של אנריקו הרביעי ועל כן איזבלה הראשונה מקסטיליה נקבעה כיורשתו. אפונסו ה-5 לא קיבל זאת, נשא את חואן נסיכת קסטיליה לאישה וביקש לרשת את ממלכת קסטיליה, בסיוע אצילי אקסטרמדורה. במלחמת הירושה הקסטיליאנית הובס אפונסו ה-5 על ידי צבא פרננדו השני מאראגון, בעלה של איזבלה מקסטיליה. נסיונותיו להשיג עזרה בצרפת עלו בתוהו והוא חזר לארצו במצב רוח ירוד ושקע במלנכוליה.

בשנת 1477 העביר את ממלכת פורטוגל לידי בנו יואן, הסתגר במנזר בסינטרה ומת בשנת 1481. בפורטוגל התאבלו על מות המלך, העם אשר אהב אותו והאצילים אשר פחדו מבנו.

רבי יצחק אברבנאל ואביו שימשו כסוכני כספים בחצרו של המלך אפונסו ה-5.

מקור: http://he.wikipedia.org../../../%D7%90/%D7%A4/%D7%95/%D7%90%D7%A4%D7%95%D7%A0%D7%A1%D7%95_%D7%94-5_%D7%9E%D7%9C%D7%9A_%D7%A4%D7%95%D7%A8%D7%98%D7%95%D7%92%D7%9C.html

קטגוריות: פורטוגל: היסטוריה | מדינאים ופוליטיקאים פורטוגזים

##### Views

- ערך
- שיחה
- גרסה נוכחית

##### קהילה

- שער הקהילה
- עזרה
- דלפק ייעוץ
- מזנון
- יצירת קשר
- ספר אורחים

##### חיפוש

##### שפות אחרות

- English
- Беларуская
- Български
- Català
- Deutsch
- Español
- Français
- Italiano
- Polski
- Português
- 中文